Trauksmes iela
Trauksmes iela ir privatizēta iela Rīgā, Centra rajonā, Vecrīgā. Tā sākas krustojumā ar Kungu ielu un beidzas ar strupceļu. Iela atrodas dzīvojamā kompleksa "Rīdzenes rezidence" teritorijā un ir slēgta ar dzelzs vārtiem. Viduslaikos iela gāja gar aizsargmūri apkārt pilsētai. Ielas sākotnējais nosaukums – Alarma iela (vācu: Alarmstrasse). 20. gadsimta sākumā ielu sauca arī par Veco Trokšņa ielu, 1923. gadā tā ieguva Trauksmes ielas nosaukumu. Otrā pasaules kara laikā iela izzuda, 2008. gadā ielai starp Mārstaļu un Minsterejas ielu tika atjaunots vēsturiskais Trauksmes ielas nosaukums.